આ મુલાકાત બાદ બેઉ વચ્ચે ફોન પર લાંબી લાંબી વાતો થવા લાગી. મિત્રતા પ્રેમમાં પરિણમી. સુનીલ પરિણીત હતો. તેણે આ વાત રૂબીને પહેલેથી જ કહી દીધી હતી પરંતુ રૂબીને તેની પરવા નહોતી. સુનીલ એક પુત્રીનો પિતા પણ હતો, પણ એને રૂબી આગળ પોતાની પત્ની બીના ફિક્કી લાગવા માંડી હતી. સુનીલ પત્ની પ્રત્યે હવે ઉદાસીન બનતો ગયો. ખુદ બીનાને પણ લાગ્યું કે સુનીલ પહેલાના જેવો રહ્યો નથી. એને થોડા વખતમાં જ ખબર પડી ગઇ કે તેનો પતિ સુનીલ રૂબી નામની એક યુવતીના પ્રેમમાં છે. અલબત્ત, બીના એક સદ્ગૃહિણી હોઇ તે જાહેરમાં પતિને બદનામ કરવાથી દૂર રહી. બીજી બાજુ રૂબી પોતાનું સર્વસ્વ સુનીલને અર્પણ કરી ચૂકી હતી.